Det drejer sig om at være hurtigt ude og slå til. Det var lederen af Generatorscenen på Ordkrafti Aalborg, Jørgen Dissing Nørgaard, og derfor kan ord-, sprog- og litteraturfestivalen præsentere et varmt navn på forårets festival, nemlig vinderen af Nordisk Råds store litteraturpris, den danske forfatter Jonas Eika. - Det gennemgående tema for næste års festival er identitet, og på Generatorscenen vil vi bl.a. vinkle det fra den egoistiske og individuelle identitet over mod den den kollektive, altså fra et ”os og dem” til et ”vi”, og her passer Jonas Eika jo fortræffeligt ind, siger Jørgen Dissing Nørgaard. Dermed sigter Generatorscenens leder ikke mindst til den tale, som Jonas Eika holdt efter at have modtaget prisen på 350.000 kr. I krasse vendinger kritiserede han de skandinaviske lande og ikke mindst Danmark med statsminister Mette Frederiksen i spidsen for den politik, man fører overfor indvandrere og flygtninge, herunder ikke mindst børnene. Jonas Eika fik mange verbale tæv for sin tale, men også mange skulderklap. Han har i øvrigt besluttet at donere de 350.000 kr. til arbejdet med at forbedre vilkårene for børnene på udrejsecenter Sjælsmark. Jonas Eika fik Nordisk Råds litteraturpris for novellesamlingen ”Efter solen”, en samfundskritisk science fiction-fortælling, som han også har fået Michael Strunge-prisen, Montana-prisen og Den Svære To´er-prisen for. Den 28-årige forfatter debuterede i 2016 med romanen ”Lageret Huset Marie”, som fik en flot modtagelse af både anmeldere og publikum. Og nu kan man altså møde ham på Ordkraft Festival, der finder sted fra den 16. til den 18. april 2020 på Kulturcenter Nordkraft i Aalborg. Det er 10.år i træk, der ordfestival, Ordkraft på Nordkraft.

Referat:
Vinderen af Nordisk Råds store litteraturpris, den danske forfatter Jonas Eika deltager, når der næste år er Ordkraft i Nordkraft.